ཅེཀ་རི་པབ་ལིཀ་

**ངོ་སྤྲོད།**

ཅེཀ་ རི་པབ་ལིཀ་ རྒྱལ་ཁབ་འདི་ དབུས་ཡུ་རོབ་ཀྱི་རྒྱལ་ཁབ་ནང་ཚུདཔ་ཨིན་པས། རྒྱལ་ཁབ་འདི་ནང་ མཚོ་འགྲམ་གྱི་མཐའ་མཚམས་མེདཔ་ལས་ མཚོ་འགྲམ་ག་ནི་ཡང་མེདཔ་ཨིན་པས། རྒྱལ་ཁབ་འདི་ རྒྱལ་རབས་ཕྱུག་པོ་དང་ མཛེས་ཆ་དང་ལྡན་པའི་ ས་ཆའི་གནས་སྟངས་ དེ་ལས་ ཡོངས་གྲགས་ཅན་གྱི་ ས་རྟགས་ཚུ་ལུ་བརྟེན་ཏེ་ རྒྱལ་ཁབ་འདི་ཡོངས་གྲགས་ཡོདཔ་ཨིན་པས། མི་རློབས་ས་ཡ་ ༡༠.༧ ཙམ་ཡོད་པའི་ཁར་ རྒྱལ་ཁབ་ཀྱི་སའི་ཚད་གཞི་འདི་ རྒྱ་ཚད་ཀི་ལོ་མི་ཊར་གྲུ་བཞི་མ་ ༧༨,༨༦༦ ཙམ་ཡོདཔ་ཨིན་པས། ཅེཀ་ རི་པབ་ལིཀ་ རྒྱལ་ཁབ་ཀྱི་རྒྱལ་ས་ལྟེ་བ་འདི་ པྲག་(Prague)ཨིནམ་ད་ དེ་ཡང་ ཁྲོམ་ཚོགས་སྦོམ་ཤོས་ཅིག་ཨིནམ་མ་ཚད་ རྒྱལ་ཁབ་ཀྱི་ལམ་སྲོལ་དང་སྲིད་དོན་ དེ་ལས་ དཔལ་འབྱོར་གྱི་ལྟེ་བ་གཙོ་བོ་ཅིག་ཡང་ཨིན།

**ཆགས་རབས།**

ཅེཀ་ རི་པབ་ལིཀ་ རྒྱལ་ཁབ་འདི་ དབུས་ཕྱོགས་ཡུ་རོབ་ལུ་ཆགས་ཏེ་ཡོདཔ་ད་ ནུབ་ཕྱོགས་ལུ་ ཇཱར་མ་ནི་ ལྷོ་ཕྱོགས་ལུ་ ཨཱསི་ཊི་ཡ་ ཤར་ཕྱོགས་ལུ་ སི་ལོ་ཝ་ཀི་ཡ་ བྱང་ཕྱོགས་ལུ་ པོ་ལེནཌ་དང་ ས་མཚམས་ཚུ་ཡོདཔ་ཨིན་པས། རྒྱལ་ཁབ་འདི་ མང་ཤོས་རང་ ནགས་ཚལ་དང་ གངས་རི་ཚུ་གིས་ ཁྱབ་སྟེ་ཡོདཔ་ད་ གཙང་ཆུ་ལེ་ཤ་ཅིག་ དཔེར་ན་ རྒྱལ་ས་ལྟེ་བ་ པྲག་བརྒྱུད་དེ་ འགྱོ་མི་ ཝལ་ཊ་ཝ་ཟེར་མི་ གཙང་ཆུ་ཚུ་ཡོདཔ་ཨིན་པས། གནམ་གཤིས་བསིལ་དྲོད་གཉིས་ཆ་ར་ཡོདཔ་དང་ གནམ་བྱཱར་ལུ་དྲོ་ཏོག་ཏོ་དང་ དགུན་བསིལ་དྲགས་སྦེ་ཡོདཔ་ཨིན།

**བྱུང་རབས།**

ཅེཀ་ རི་པབ་ལིཀ་ རྒྱལ་ཁབ་ཀྱི་ལོ་རྒྱུས་འདི་ ལོ་ངོ་སྟོང་ཕྲག་ལྷག་ཅིག་གི་ཧེ་མ་ལས་ར་ ཡོདཔ་སྦེ་བཤད་དེ་འདུག།  དེ་ཡང་ ངོ་མ་ར་ དུས་རབས་བར་མའི་ ཡུ་རོབ་ལུ་ གལ་གནད་ཅན་དང་ དབང་ཚད་ཅན་གྱི་ རྒྱལ་ཁབ་ཅིག་ཨིན་མི་ བོ་ཧི་མི་ཡ་རྒྱལ་ཁབ་ཀྱི་ ཆ་ཤས་ཅིག་ཨིན་པས། ཤུལ་ལས་ འཛམ་གླིང་དམག་ཆེན་དང་པ་ མཇུག་མ་བསྡུ་ཚུན་ཚོད་ ཅེག་གི་ས་གཞི་ཚུ་ ཨས་ཊོ་ཧང་གེ་རི་ཡཱན་རྒྱལ་ཁམས་ཀྱི་ ཆ་ཤས་ཅིག་སྦེ་སྡོད་ཡོདཔ་ད་ དམག་འཁྲུག་གི་ཤུལ་ལས་ རྒྱལ་ཁབ་འདི་ སོ་ལོ་ཝ་ཀི་ཡ་ཡང་ཚུད་དེ་ཡོད་མི་ ཅེག་ཀོ་སི་ལོ་ཝ་ཀི་ཡ་གི་ཆ་ཤས་ཅིག་ལུ་ འགྱུར་སོང་ནུག། སྤྱི་ལོ་༡༩༩༣ ལུ་ ཅེག་ཁོ་སི་ལོ་ཝ་ཀི་ཡ་འདི་ ཅེཀ་ རི་པབ་ལིཀ་ རྒྱལ་ཁབ་དང་ སོ་ལོ་ཝ་ཀི་ཡ་ཟེར་མི་ རྒྱལ་ཁབ་སོ་སོ་གཉིས་ལུ་ དབྱེ་སྟེ་ཡོདཔ་ཨིན་པས།

ཅེཀ་ རི་པབ་ལིཀ་ རྒྱལ་ཁབ་ལུ་ དམིགས་བསལ་གྱིས་ དུས་རབས་༢༠ པའི་ནང་ དམག་འཁྲུག་ཡོད་པའི་ ལོ་རྒྱུས་ཡོདཔ་ཨིན་པས། སྤྱི་ལོ་༡༩༨༩ ལུ་ སོ་ཝེཊ་ཡུ་ནིའོན་འདི་ མར་ཕབ་འགྱོ་བའི་ཤུལ་ལས་ དམངས་གཙོའི་རིང་ལུགས་ཀྱི་ མི་སེར་རྒྱལ་ཁབ་ཅིག་ལུ་འགྱུར་ཡོདཔ་ཨིན།

**རྒྱལ་ས་ལྟེ་བ་ པྲག།**

པྲག་འདི་ ཅེཀ་ རི་པབ་ལིཀ་ རྒྱལ་ཁབ་ཀྱི་ རྒྱལ་ས་ལྟེ་བ་དང་ གྲོང་ཁྱེར་སྦོམ་ཤོས་ཅིག་ཨིན་པས། དེ་ནང་ལུ་སྡོད་མི་ མི་རློབས་ས་ཡ་ ༡.༣ དེ་ཅིག་ཡོདཔ་ཨིནམ་དང་ པྲག་འདི་ ཡུ་རོབ་ཀྱི་ མཛེས་ཆ་དང་ལྡན་པའི་ རྒྱལ་རབས་ཅན་གྱི་ཁྲོམ་ཚོགས་ཅིག་ཨིནམ་ལས་ ལོ་བསྟར་བཞིན་དུ་ ལྟ་བཤལཔ་ས་ཡ་ལས་བཅད་དེ་ འོང་དོ་ཡོདཔ་ཨིན་པས། ཁྲོམ་འདི་ པྲག་བཙན་རྫོང་དང་ ཅཱར་ལིས་ཟམ་ དེ་ལས་ ཁྲོམ་རྙིངམ་གི་གྲུ་བཞི་ཚུ་རྩིས་ཏེ་ མཛེས་ཆ་དང་ལྡན་པའི་བཟོ་རིགས་ཚུ་གི་དོན་ལུ་ ཡོངས་གྲགས་འཐོན་ཡོདཔ་ཨིན་པས། དེ་མ་ཚད་ ལམ་སྲོལ་གྱི་མཐོང་སྣང་ཕྱུགཔོ་ཡོདཔ་ལས་ འགྲེམས་སྟོན་ཁང་དང་ གློག་བརྙན་ཁང་ དེ་ལས་ སྙན་ཆའི་ས་ཁོངས་ཚུ་ ལེ་ཤ་ཡོདཔ་ཨིན་པས། ཁྲོམ་འདི་གིས་ ཡུ་རོབ་ཀྱི་བྱུང་རབས་ནང་ལུ་ཡང་ དམིགས་བསལ་གྱིས་ བོ་ཧི་མི་ཡཱན་རྒྱལ་ཁབ་དང་ དམག་གི་སྐབས་ལུ་ ཁག་ཆེ་བའི་འགན་ཁུར་འབག་ནུག།

**དཔལ་འབྱོར།**

ཅེཀ་ རི་པབ་ལིཀ་ རྒྱལ་ཁབ་ཀྱི་དཔལ་འབྱོར་ཡར་རྒྱས་ བརྟན་ཏོག་ཏོ་ཡོདཔ་ལས་ དབུས་ཕྱོགས་ཡུ་རོབ་ཀྱི་རྒྱལ་ཁབ་ཡར་རྒྱས་ཆེ་ཤོས་ཅིག་དང་ བཟོ་གྲྭའི་གཞི་རྩ་སྒྲིང་སྒྲི་ཡོདཔ་ཨིན་པས། བཟོ་གྲྭ་གཙོ་བོ་ཚུ་ཡང་  སྣུམ་འཁོར་ གློག་རིག་ དེ་ལས་ རྫས་སྦྱོར་ཚུ་ཨིན་པས། རྒྱལ་ཁབ་འདི་ བི་ཡར་བཟོ་ནི་གི་ལམ་སྲོལ་ཡང་ཡོདཔ་ལས་ ཅེག་བི་ཡར་འདི་ འཛམ་གླིང་ནང་ ཡོངས་གྲགས་ཅན་ཅིག་ཨིན་མས།

ཅེག་གི་དཔལ་འབྱོར་དེ་ ཕྱིར་ཚོང་དང་ ནང་འཁོད་ཀྱི་ ཉོ་སྤྱོད་གཉིས་ཆ་ར་ལུ་ བརྟེན་ཏེ་སྡོད་དོ་ཡོདཔ་ཨིན་པས། ཚོང་འབྲེལ་གྱི་མཉམ་འབྲེལ་པ་གཙོ་བོ་ཚུ་ཡང་ ཇར་མ་ནི་དང་ སི་ལོ་ཝ་ཀི་ཡ་ དེ་ལས་ པོ་ལེནཌ་ཚུ་ཨིན་པས། རྒྱལ་ཁབ་ནང་ རིག་རྩལ་ཅན་གྱི་ལས་མི་ཚུ་ཡོདཔ་མ་ཚད་ ཤེས་རིག་གི་གནས་ཚད་ཡང་ མཐོ་དྲགས་སྦེ་ཡོདཔ་ལས་ དཔལ་འབྱོར་སྒྲིང་སྒྲི་བཟོ་ནི་ལུ་ ལྷན་ཐབས་འབདཝ་ཨིན་པས། ཅེཀ་ རི་པབ་ལིཀ་ རྒྱལ་ཁབ་ལུ་ཡང་ གཞུང་ལམ་དང་ རེ་ལི་ལམ་ དེ་ལས་ པྲག་ལུ་ཡོད་པའི་ རྒྱལ་སྤྱིའི་གནམ་གྲུ་ཐང་ཚུ་རྩིས་ཏེ་ སྐྱེལ་འདྲེན་གྱི་ལམ་ལུགས་ལེགས་ཤོམ་སྦེ་ གོང་འཕེལ་འགྱོ་སྟེ་ཡོདཔ་ཨིན་པས།

**གཞུང་སྐྱོང་།**

ཅེཀ་ རི་པབ་ལིཀ་ རྒྱལ་ཁབ་འདི་སྤྱི་མཐུན་རྒྱལ་ཁབ་ཅིག་ཨིན་པས། དེ་སྦེ་ཨིན་དགོ་པའི་རྒྱུ་མཚན་ཡང་ སྲིད་འཛིན་འདི་ རྒྱལ་ཁབ་ཀྱི་དབུ་ཁྲིདཔ་དང་ བློན་ཆེན་འདི་ གཞུང་གི་དབུ་ཁྲིདཔ་སྦེ་ཨིན་པས། ཅེག་གི་སྲིད་དོན་ལམ་ལུགས་འདི་དམངས་གཙོའི་ལམ་ལུགས་ལུ་གཞི་བཞག་སྟེ་ དུས་རྒྱུན་གྱི་བཙག་འཐུ་དང་ ཚོགས་པ་སྣ་ཚོགས་ཀྱི་ལམ་ལུགས་ཡོདཔ་ཨིན་པས། རྒྱལ་ཁབ་འདི་ནང་ལུ་ ཁྲིམས་ཀྱི་ལམ་ལུགས་སྒྲིང་སྒྲི་ཡོདཔ་མ་ཚད་ འགྲོ་བ་མིའི་ཐོབ་དབང་ལུ་ བརྩི་མཐོང་ཡང་ཡོདཔ་ཨིན་པས།

ཅེཀ་ རི་པབ་ལིཀ་ རྒྱལ་ཁབ་འདི་ ཡུ་རོ་པིན་མཉམ་འབྲེལ་གྱི་འཐུས་མི་ཅིག་ཨིནམ་ལས་ ཡུ་རོབ་མཉམ་འབྲེལ་གྱི་ཁྲིམས་ལུགས་དང་སྒྲིག་གཞི་ཚུ་ལུ་གཞི་བཞག་སྟེ་ ལག་ལེན་འཐབ་ཨིན་པས། དེ་མ་ཚད་ ཡུ་རོབ་མཐུན་ཚོགས་ཀྱི་འཐུས་མི་ཅིག་ཨིན་རུང་ ཡུ་རོབ་མེན་པར་ ཅེག་ཀོ་རུ་ན་འདི་ དངུལ་ལོར་སྦེ་ལག་ལེན་འཐབ་ཨིན་པས། ཅེག་གཞུང་གིས་ སྲིད་དོན་བརྟན་ཏོག་ཏོ་དང་ དཔལ་འབྱོར་གོང་འཕེལ་ དེ་ལས་ མི་སེར་ཚུ་གི་ མི་ཚེའི་སྤུས་ཚད་ཡར་དྲག་གཏང་ནི་ལུ་ གཙོ་བོར་བསྟེན་དོ་ཡོདཔ་ཨིན་པས།

**ལམ་སྲོལ།**

ཅེཀ་ རི་པབ་ལིཀ་ རྒྱལ་ཁབ་ནང་ལུ་ ལམ་སྲོལ་གྱི་སྲོལ་རྒྱུན་ཕྱུགཔོ་ཡོདཔ་ལས་ སྙན་ཆ་དང་སྒྱུ་རྩལ་ རྩོམ་རིག་ དེ་ལས་ ཟློས་གར་གྱི་ལོ་རྒྱུས་ ལེ་ཤ་ཅིག་ར་ཡོདཔ་ཨིན་པས། རྒྱལ་ཁབ་འདི་ སྔར་སྲོལ་གྱི་སྙན་ཆ་ལུ་ ཡུན་རིངམོ་སྦེ་ ཕན་གནོད་བྱུང་མི་ ཡོངས་གྲགས་ཅན་གྱི་ ཞབས་ཁྲ་བརྩམ་མི་ ཨེན་ཊོ་ནིན་ ཌི་ཝོ་རཱཀ་དང་ བེཌ་རིཆ་ སི་མེ་ཊ་ན་ཚུ་གི་ སྐྱེས་སའི་ས་གནས་ཨིན་པས། ཅེག་རྩོམ་རིག་འདི་ཡང་ ལེགས་ཤོམ་སྦེ་བརྩི་མཐོང་ཡོདཔ་ལས་ རྩོམ་པ་པོ་ ཕཱརན་ཛི་ཀཕ་ཀ་དང་ མི་ལཱན་ཀུན་ཌེ་ར་བཟུམ་ཚུ་གིས་ རྒྱལ་སྤྱིའི་ནང་ ཡོངས་གྲགས་ཐོན་ཡོདཔ་ཨིན་པས།

རང་ལུགས་ཅེཀ་གི་ཟ་འཐུང་ནང་ལུ་ ཁུ་བ་ཅན་གྱི་ནོར་ཤ་གི་ཟ་འཐུང་ དང་ གོའུ་ལེཤ་(goulash) དེ་ལས་ མངར་ཟས་ བཟུམ་གྱི་ཟ་འཐུང་ཚུ་ཚུདཔ་ཨིན་པས། རྒྱལ་ཁབ་འདི་ འཛམ་གླིང་ནང་ བི་ཡར་དྲག་ཤོས་བཟོ་མི་ཅིག་སྦེ་ཆ་བཞག་དོ་ཡོདཔ་ལས་ ཡོངས་གྲགས་ཅན་ཅིག་ཨིན་པས། ཅེག་མི་སེར་ཚུ་གིས་ ཁོང་རའི་སྙན་ཆ་དང་ ཞབས་ཁྲའི་ལམ་སྲོལ་ཚུ་དང་ ལམ་སྲོལ་གྱི་འབྲེལ་བ་སྦོམ་ཡོདཔ་ལས་ དུས་སྟོན་ཚུ་ནང་ འཕྲལ་འཕྲལ་སྦེ་ར་ མཐོངམ་ཨིན་པས།

ཅེག་མི་རིགས་འདི་ མགྲོན་བསུ་དང་ སྲོལ་རྒྱུན་ལུ་ སྤོབས་པ་བསྐྱེད་མི་ལུ་བརྟེན་ཏེ་ ཡོངས་གྲགས་ཡོདཔ་ཨིན་པས། རྒྱལ་ཡོངས་དུས་ཆེན་ དཔེར་ན་ རང་དབང་གི་ཉིནམ་དང་ སེནཊ་ཝེན་སི་ལཱསི་གི་ཉིནམ་ཚུ་ ལས་རིམ་མ་འདྲཝ་དང་ དུས་སྟོན་ཚུ་ བརྩི་སྲུང་འབད་དོ་ཡོདཔ་ཨིན་པས། ཅེཀ་ རི་པབ་ལིཀ་ རྒྱལ་ཁབ་ལུ་ཡང་ མི་སྡེའི་གཏམ་རྒྱུད་ཀྱི་ལམ་སྲོལ་ཡུན་རིངམོ་སྦེ་ཡོདཔ་ལས་ ཉིན་བསྟར་གྱི་མི་ཚེ་དང་ སྒྱུ་རྩལ་གྱི་གནས་སྟངས་ལེ་ཤ་ཅིག་ནང་ མཐོང་ཚུགསཔ་ཨིན་པས།

**ཤེས་རིག།**

ཅེཀ་ རི་པབ་ལིཀ་ རྒྱལ་ཁབ་ཀྱིས་ ཤེས་རིག་ལུ་ གཙོ་བོར་བསྟེན་དོ་ཡོདཔ་ཨིན་པས། རྒྱལ་ཁབ་འདི་ནང་ འབྲི་ལྷག་ཤེས་ཡོན་གྱི་གནས་ཚད་མཐོ་དྲགས་ཡོདཔ་ལས་ མི་མང་ཤོས་ཅིག་གིས་ མཐོ་རིམ་ཤེས་ཡོན་སྦྱང་དོ་ཡོདཔ་ཨིན་པས། ཡུ་རོབ་ཀྱི་གཙུག་ལག་སློབ་སྡེ་རྙིང་ཤོས་ཅིག་ཨིན་མི་ པྲག་ལུ་ཡོད་པའི་ ཅཱར་ལིས་གཙུག་ལག་སློབ་སྡེ་རྩིས་ཏེ་ གཙུག་ལག་སློབ་སྡེ་དང་ ཞིབ་འཚོལ་གྱི་ གཙུག་ལག་སློབ་སྡེ་ལེ་ཤ་ཡོདཔ་ཨིན་པས།

ཅེཀ་ རི་པབ་ལིཀ་ ཀྱིས་ཚན་རིག་དང་འཕྲུལ་རིག་ནང་ཕན་ཐོགས་སྦོམ་སྦེ་ར་བྱུང་ཡོདཔ་ལས་  བཟོ་རིག་དང་དངོས་ཁམས་རིག་པ་ དེ་ལས་ སྨན་རིགས་ལ་སོགས་པའི་ ལཱ་ཚུ་ནང་ གསར་བཏོད་འབད་མི་གི་དོན་ལས་ ཡོངས་གྲགས་ཡོདཔ་ཨིན་པས། རྒྱལ་ཁབ་འདི་གིས་ རྒྱལ་རབས་ནང་ལུ་ ཡོངས་གྲགས་ཅན་གྱི་ཚན་རིག་པ་དང་ གསར་བཏོད་པ་ལེ་ཤ་ཅིག་ བཏོན་ཡོདཔ་མ་ཚད་ ཅེཀ་གི་ཞིབ་འཚོལ་པ་ཚུ་གིས་ འཛམ་གླིང་ཤེས་ཡོན་དང་ ཡར་རྒྱས་ལུ་ ཕན་ཐོགས་འབྱུང་ནིའི་ལཱ་ཚུ་འཕྲོ་མཐུད་དེ་རང་ འབད་དོ་ཡོདཔ་ཨིན་པས།

**རྩེད་རིགས།**

རྩེད་རིགས་འདི་ ཅེཀ་ལམ་སྲོལ་གྱི་ ཁག་ཆེ་བའི་ཆ་ཤས་ཅིག་ཨིནམ་ལས་ མི་མང་ཤོས་ཅིག་གིས་ ལས་རིམ་སྣ་ཚོགས་ནང་ བཅའ་མར་གཏོགས་དོ་ཡོདཔ་ཨིན། ཨཱསི་ཧོ་ཀི་གྱི་རྩེད་རིགས་འདི་ ཡོངས་གྲགས་ཅན་གྱི་རྩེད་རིགས་ཅིག་ཨིནམ་ལས་ ཅེཀ་རྒྱལ་ཡོངས་སྡེ་ཚན་འདི་ འཛམ་གླིང་ནང་ དྲག་ཤོས་ཅིག་སྦེ་ བརྩི་དོ་ཡོདཔ་ཨིན་པས། རྐང་རིལ་ཕུཊ་བཱོལ་ཡང་ ཁྱབ་ཆེཝ་སྦེ་རྩེད་དོ་ཡོདཔ་ལས་ རྒྱལ་ཁབ་འདི་ནང་ རྒྱལ་སྤྱིའི་འགྲན་བསྡུར་ཚུ་ནང་ མཐར་འཁྱོལ་བྱུང་བའི་ ལམ་སྲོལ་སྒྲིང་སྒྲི་ཡོདཔ་ཨིན་པས། གཞན་ཡང་ཡོངས་གྲགས་ཅན་གྱི་རྩེད་རིགས་ཚུ་ཡང་ ཊེ་ནིསི་དང་ བཱསི་ཀེཊ་བཱོལ་ དེ་ལས་ བོ་ལི་བཱོལ་ཚུ་ཨིན།

ཅེཀ་ རི་པབ་ལིཀ་ རྒྱལ་ཁབ་ཀྱིས་ འཛམ་གླིང་ནང་ རྩེད་འགྲན་པ་ལེ་ཤ་ཅིག་ དམིགས་བསལ་གྱིས་ ཊེ་ནིསི་ནང་ ཐོན་ཡོདཔ་ད་ རྩེད་འགྲན་པ་ པེ་ཊ་ར་ ཀི་ཝི་ཊོ་ཝ་དང་ ཊོ་མ་ཤ་ བར་ཌིཆ་བཟུམ་ཚུ་གིས་ རྒྱལ་སྤྱིའི་ནང་ མཐར་འཁྱོལ་བྱུང་ཡོདཔ་ཨིན་པས། དེ་མ་ཚད་ རྒྱལ་ཁབ་ནང་ ཊེ་ནིསི་འགྲན་བསྡུར་དང་ མ་ར་ཐོན་ཚུ་རྩིས་ཏེ་ རྒྱལ་སྤྱིའི་རྩེད་རིགས་ཀྱི་ ལས་རིམ་ལེ་ཤ་ཅིག་ར་ འགོ་འདྲེན་འཐབ་དོ་ཡོདཔ་ཨིན་པས།

**གདོང་ལེན།**

ཅེཀ་ རི་པབ་ལིཀ་ རྒྱལ་ཁབ་འདི་ ཡར་རྒྱས་དང་བརྟན་ཏོག་ཏོ་ཡོད་པའི་རྒྱལ་ཁབ་ཅིག་ཨིན་རུང་ གདོང་ལེན་ལེ་ཤ་ཅིག་རང་ཡོདཔ་ཨིན་པས། གནད་དོན་སྦོམ་ཤོས་ཅིག་ མི་རྒས་ཤོས་འགྱོ་མི་ལུ་བརྟེན་ མ་འོངས་པའི་ལོ་ཚུ་ནང་ རྒྱལ་ཁབ་ཀྱི་ མི་སྡེ་ཞབས་ཏོག་དང་ དཔལ་འབྱོར་ལུ་ གནོན་ཤུགས་བྱིན་ཚུགས་ནི་ཨིན་པས། གདོང་ལེན་གཞན་མི་འདི་ དམིགས་བསལ་གྱིས་ འཕྲུལ་རིག་དང་ མཐའ་འཁོར་གནས་སྟངས་ཀྱི་ ཚ་གྱང་ཚུ་ འགྱུར་བཅོས་འགྱོ་བའི་བསྒང་ལས་ འཛམ་གླིང་དཔལ་འབྱོར་ནང་ རྒྱལ་ཁབ་འདི་ དོ་འགྲན་ཅན་སྦེ་ བཞག་ནི་འདི་ཨིན་མས།

ཅེཀ་ རི་པབ་ལིཀ་ རྒྱལ་ཁབ་ཀྱིས་ མཐའ་འཁོར་གནས་སྟངས་ཀྱི་སྲིད་བྱུས་ཚུ་ཡང་ ཡར་དྲག་གཏང་ནི་གི་དོན་ལུ་ ལཱ་འབད་དོ་ཡོདཔ་ད་ དེ་ཡང་ ནག་རླུང་བཏོན་ཏེ་ ཡུན་བརྟན་གནས་ཐབས་ལུ་ གཙོ་བོར་བཏོན་དོ་ཡོདཔ་ཨིན་པས། རྒྱལ་ཁབ་ནང་ལུ་ སླར་འབྱུང་ནུས་ཤུགས་ཀྱི་ཐད་ཁར་ གོང་འཕེལ་སྦོམ་སྦེ་ར་འགྱོ་སྟེ་ཡོད་རུང་ ད་ལྟོའི་བར་ན་ཡང་ ལཱ་ཚུ་འབད་དགོཔ་ཡོདཔ་ཨིན་མས།

**མཇུག་དོན།**

ཅེཀ་ རི་པབ་ལིཀ་ རྒྱལ་ཁབ་འདི་ ཡུ་རོབ་ཀྱི་དབུས་ཕྱོགས་ནང་ལུ་ཆགས་ཡོད་པའི་ མཛེས་ཆ་དང་ལྡན་པའི་རྒྱལ་ཁབ་དང་ ལོ་རྒྱུས་དང་རྒྱལ་རབས་ཀྱི་ལྡན་པའི་རྒྱལ་ཁབ་ཅིག་ཨིན་པས། རྒྱལ་ཁབ་འདི་ནང་ ལམ་སྲོལ་ཕྱུགཔོ་དང་དཔལ་འབྱོར་སྒྲིང་སྒྲི་ དེ་ལས་ སྲིད་དོན་བརྟན་ཏོག་ཏོ་ཡོད་མི་ཚུ་གིས་ དབུས་ཕྱོགས་ཡུ་རོབ་ཀྱི་རྒྱལ་ཁབ་མཐར་འཁྱོལ་ཅན་ཅིག་ལུ་ འགྱུར་ཡོདཔ་ཨིན་པས། ཅེཀ་ རི་པབ་ལིཀ་ རྒྱལ་ཁབ་འདི་ འཛམ་གླིང་ནང་ ཁག་ཆེ་བའི་ རྩེད་འགྲན་པ་ཅིག་སྦེ་ འཕྲོ་མཐུད་དེ་རང་ རྒྱལ་ས་ལྟེ་བ་ པྲག་དང་ སྤོབས་པ་ཅན་གྱི་ལམ་སྲོལ་ཚུ་ ཡོདཔ་ཨིན་པས། མི་རྒས་ཏེ་འགྱོ་ནི་དང་ མཐའ་འཁོར་གནས་སྟངས་ཀྱི་ཚ་གྱང་ལ་སོགས་པའི་ གདོང་ལེན་ཚུ་ འབྱུང་དོ་ཡོདཔ་ལས་ རྒྱལ་ཁབ་ནང་ མི་སེར་ཚུ་གི་ མི་ཚེའི་སྤུས་ཚད་ ཡར་དྲག་གཏང་ནི་དང་ མི་རབས་ཚུ་གི་ མ་འོངས་པ་ལུ་ སྒྲིང་སྒྲི་བཟོ་ནི་ལུ་ ཁས་བླངས་འབད་དེ་ཡོདཔ་ཨིན་པས།

**རྒྱབ་ཁུངས།**